《赠侯方域》
清代·任源祥

有客自梁园，薄游千里来。举手揖故人，下马拂远埃。

同调诚匪易，相逢述中怀。我友并宴集，良夜相追陪。

开筵飞羽觞，璀璨列九徽。诸伶按节歌，丝竹清且悲。

参横斗复转，霜露涂阶墀。君有慷慨情，今昔多所哀。

黄鹄绝四海，羽翮何差池。咏彼《西园》诗，心焉难奋飞。

作者简介：明末清初江南宜兴人，初名元祥，字王谷，别号善卷(一作权)子，学者称息斋先生。明诸生。与同乡陈定生最友善。入清，弃科举，以诗文自娱，与定生子其年及侯方域、魏禧等相交往。诗文成就俱高，而尤精经世之学，助州县治刑名钱谷，均有成绩。卒于康熙十年以后，年五十余。有《鸣鹤堂诗文集》。